Publication: Magyar Közlöny
Issue: MK-2001-140 (Year: 2001, Number: 140)
Era: 1990-2004
Section: kell érteni, a tv. módosításáról rendelkező 1997. évi L. törvény 69. §-ának (6) bekezdésében foglaltak figyelembevételével.
Paragraph Index: 164

(4) A D típusú vámraktár működésének engedélyezése automatikusan magában foglalja a vámraktárból belföldi forgalom számára történő vámeljárásra vonatkozó helyi vámkezelés egyszerűsített engedélyt is. Ebben az esetben a raktárnyilvántartásnak a belföldi forgalom számára történő helyi vámkezelési adatokat is értelemszerűen tartalmaznia kell. A belföldi forgalom számára történő vámkezeléshez külön tevékenységi biztosítékot megkövetelni nem kell. A vámteher biztosítására a vámraktári működési engedélyhez nyújtott tevékenységi vámbiztosíték szolgál. A helyi vámkezeléssel belföldi forgalom számára történő vámkezelés szabályait azonban alkalmazni kell. A megbízók tekintetében a tv. 54. §-ának (1) bekezdés b) pontjában foglalt feltételek fennállását nem kell vizsgálni és az előzetes engedélyezést nem kell alkalmazni.

Source: https://magyarkozlony.hu/hivatalos-lapok/e3002a23f7547f76286c70a3813a3fe2b43d3c55/dokumentumok/d95841684c5f954c9ea937774d45a3a3a8b64826/letoltes